สวัสดีครับ คือแฟนมีเลือดติดอยู่ที่ กกน. ตอนเช้า มีติดอยู่นิดเดียว 2 จุดเป็นขีดยาวๆนิดเดียว 2 วันแล้ว ใช่เลือดล้างหน้าเด็กรึเปล่าครับ จากการมี พสม. ที่ผ่านๆมาผมค่อยข้างมั่นใจครับว่าไม่ได้มีอะไรผิดพลาดเลยอยากถามว่า มันคือเลือดอะไรได้อีกบ้างนอกจากเลือดล้างหน้าเด็ก ครับ
สวัสดีค่ะอาการเลือดออกทางช่องคลอดที่ผิดไปจากประจำเดือนปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) ที่เกิดได้จากภาวะเครียด การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกในมดลูกหรือปากมดลูก เป็นต้นแนะนำว่า หากยังมีอาการผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ